cyanic-selkie/wikianc huggingface dataset:
Ecazkar qadın
Xüsusiyyətləri
Dayana Prins şəxsiyyəti 1970-ci illərin əvvəllərində çıxarılmış komikslərdə daha aktual olmuş, bu kitablarda qəhrəman mistik gücləri olmadan Dayana adı altında cinayətkarlığa qarşı mübarizə aparmışdır. Şəxsiyyətini dəstəkləmək üçün o, geyim butiki saxlamışdır.
"Sonsuz Dünyalarda Böhran" xəttindən sonra müttəfiqləri də Dayana Prinsin hekayələrində mühüm rol oynamağa başlayırlar. Supermenin şüurunu nəzarət altına alaraq Betmeni öldürməyə çalışan supercani Maksvel Lordu öldürmək üçün Ecazkar qadın bütün dünyanı gəzməyə məcbur olur. Həqiqət qamçısı ilə Maksveli tutan Dayana ondan Supermenin şüurunu necə əvvəlki halına qaytarmağı soruşduqda, cani yeganə yolun onun öldürülməsi olduğunu bildirir və Ecazkar qadın Lordun boynunu qırır. İnsan öldürməyin verdiyi ağrıdan xilas olmaq üçün Amazon bir ilini sürgündə keçirir. İnsanlar arasına qayıtdıqda Dayana başa düşür ki, onun superqəhrəman həyatı insanlardan uzaqlaşmasına imkan vermir. Buna görə də o, Dayana Prins adı ilə Metainsanlarla iş üzrə Dövlət Departamentində işə başlayır. Cadugər Sirseya ilə döyüş zamanı cadunun təsiri ilə o, Ecazkar qadın güclərini itirir.
"New 52" kainatında, seriyanın müəllifi Drayan Azzarellonun müsahibələrindən birində qeyd etdiyi kimi, Ecazkar qadın gizli identikliyə malik deyildir. Lakin, yenidən Supermenlə görüşməyə başladığı vaxt o, yenidən Dayana Prins ləqəbindən istifadə edir və bu adla Klark Kentin yanında gəzir; məsələn yeni evə köçməsi münasibətilə Luis Leynin təşkil etdiyi qonaqlıqda o, özünü bu adla təqdim edir.
Şəxsiyyəti
Şahzadə Dayana həm Ecazkar qadın, həm də Dayana Prins kimliyinə hörmətlə yanaşır; onun epitetik adı – Amazon şahzadəsi – xasiyyəti ilə dixotomiya təşkil edir. O, döyüşdən və qarşıdurmadan çəkinməyən güclü, müstəqil xasiyyətə malikdir, lakin o həm də "qələmə üstünlük verən" güclü siyasətçi olmaqla daima sülh axtarışındadır. O, Ədalət Liqasının həm ən qəddar, həm də ən mərhəmətli üzvüdür; Birləşmiş Millətlərin Fəxri Səfiri və döyüşçü xalqın səfiri olması onu komandanın əvəzolunmaz üzvünə çevirir. Güclü bacarıqları, əsrlərlə davam edən məşqləri və kiçik cinayətdən böyük magik faciəyə kimi təhlükəni hiss etmək qabiliyyətinə görə Dayana demək olar ki, istənilən qəhrəman və ya cani ilə mübarizə aparmağa qadirdir.
Bir çox yazıçılar Dayananı müxtəlif şəxsiyyət və xarakterlərlə təsvir etmişlər; müəllifdən asılı olaraq o, qəddar döyüşçü, kövrək və ürəyi yumşaq səfir, bəzən isə saf və günahsız insan kimi göstərilmişdir. Dəyişilməyən yeganə şey onun xarakterinin dayağı olan insanlıq olmuşdur; Ecazkar qadın həmişə sevginin şəfqət bəxş edən gücünə inanmış, mərhəmətli və vicdanlı olmuşdur. Bu xüsusiyyətləri onun Ulduz yaqutları dəstəsinə daxil edilməsinə əsas vermişdir.
Yazıçı Geyl Simonenin Ecazkar qadın seriyası üzərində işi "IGN"in komiks şərhçisi Den Fillips tərəfindən alqışla qarşılanmış və qeyd edilmişdir ki, o, "Dayananı yardımsevər və cazibədar personaj kimi təqdim edir."
Aktrisa Qal Qadot Ecazkar qadını "idealist, təcrübəli, özünə inanan, hətta qorxunc qanlı döyüş vaxtı belə səmimi və açıq, güclü, böyük emosional intellektə malik qadın" kimi təsvir edir.
Qızıl dövrdə, Ecazkar qadın Amazon kodeksinə sadiq qalaraq hər kəsə, hətta misoqnitik şəxslərə belə köməyini əsirgəmir, qəhrəmanlıqlarına görə öyünmür ; personajın mübahisəli yeni versiyası isə çıxış yolu qalmadıqda öldürməkdən çəkinmir ki, bunun da bariz nümunəsi, Ecazkar qadının Supermenin həyatını xilas etmək üçün Maksvell Lordu öldürməsidir.
Personajın "New 52" versiyası daha gənc olmaqla, daha tərs, romantik, sərt və özbaşınadır. Brayan Azzarello DC Comicslə video müsahibəsində bildirir ki, onlar personaj üçün "özünəinamlı", "impulsiv" və "təmiz ürəkli" insan xasiyyəti formalaşdırmışlar. Yazıçı personajın hissiyatlığını onun həm güclü, həm də zəif tərəfi kimi təqdim edir.
Personajın xarakterini göstərən ən yaxşı ifadələr Elizabet Hollavey Marston tərəfindən istifadə olunmuş ''"Böyük Afrodita!", "Böyük Hera!" , "Mərhəmətli Minerva!", "Cəfakeş Safo!"'' mifoloji tərifləridir.
Alternativ versiyaları
Ölümündən sonra Dayana sadiqliyinə görə tanrılar tərəfindən təltif edilərək Həqiqət tanrısı elan edilir. Dayana, qısa müddətlik Olimp tanrısı dövründə yerdə Ecazkar qadın kimi anası Kraliça Hippolita tərəfindən əvəz edilmişdi. Dayanadan fərqli olaraq Ecazkar qadın adı Hippolita üçün Artemidaya xəyanətə və qızının ölümünə səbəb olmasına görə cəza kimi verilmişdi. Lakin, Hippolita adın verdiyi azadlıq və macəralardan zövq ala bilir. Dayana əsas silah kimi Ədalət qamçısından istifadə edirdisə, Hippolita böyük qılınca üstünlük verir.
Hippolitanın ilk Ecazkar qadın kimi təqdim edilməsi ideyasının müəllifi olan yazıçı Con Birn fikirlərini belə izah edir: Mən fikirləşdim ki, Ecazkar qadının yeni xəttinin yazılması zamanı Corcun əsas səhvi personajın Cənnət adasını tərk edərkən cəmi 25 yaşında olduğunu göstərməsidir. Mən min illərlə yaşı olan personaj ideyasına (səhv etmirəmsə teleserialda belə göstərilmişdi) üstünlük verirdim. Bu baxımdan mən istərdim ki, Dayana İkinci Dünya müharibəsi zamanı Ecazkar qadın olsun, rebut zamanı isə bizim dövrümüzə gəlsin. Bu imkan olmadığından mən yeni yol tutaraq Hippolitanı Ecazkar qadın kimi təqdim etdim.
Ecazkar qadın olan Kraliça Hippolita 1940-cı illərdə Cey Qarriklə birlikdə zaman səyahəti missiyasına başlayır. Missiyadan sonra o, Amerikanın Ədalət Cəmiyyətinə üzv seçilir və həmin dövrdə səkkiz il müddətinə cəmiyyətin üzvü olaraq qalır. Komanda üzvləri onu Polli adlandırırlar. Həmin dövrdə onun Vəhşi Pişiklə romantik əlaqəsi olur. Protejesi Helenanın qızı olan Litanı (Hippolita onun xaç anası idi) görmək üçün Hippolita həm də keçmişə səyahət edir. Belə səfərlər AƏC/AƏL ilə bağlı tapşırıqlarla əlaqəli olaraq da həyata keçirilmişdir. Keçmişdən qayıtdıqdan sonra Hippoliya Ədalət Liqasında da Dayananın yerini tutur.
Hippolita yeni Ecazkar qadın rolu üçün sınaqdan keçirildiyi müddətdə Ecazkar qadın Bana-Miqdallı Artemida olmuşdur. Böhrandan əvvəlki və Sonsuz dünyalarda böhran davamlıqlarında müsabiqə nəticəsində Artemidaya qalib gələn Orana Ecazkar qadın olur. Orana ilk missiyası zamanı öldürülür. Ecazkar qadın adı daşıyanlar Nubiya, Kassandra Sendsmark və Donna Troy olmuşdur.
Güc və bacarıqları
Dayana ustad atlet, akrobat, döyüşçü və strateq olmaqla, bir çox silahlı və silahsız qədim, həmçinin müasir döyüş növlərində, eyni zamanda Amazon döyüş sənətlərində məşq etmişdir. Bəzi versiyalarda anası, gələcək Ecazkar qadın olması üçün Dayananı Ecazkar qız kimi məşq etdirir. Başlanğıcdan onun Amazon qolçaqları ilə güllələri qaytarmağı və qızıl qamsını yaxşı istifadə etməsi təsvir edir. Betmen onu "ən yaxşı əlbəyaxa döyüşçü" adlandırır. Personajın müasir versiyası ehtiyac olduğu halda öldürücü gücdən də istifadə edir. "New 52" davamlığında onun güclü döyüş bacarıqlarının olmasının səbəbi uşaq ikən müharibə tanrısı Aresdən dərs alması ilə əlaqəlidir. Qızıl dövr Ecazkar qadını amazon bacıları kimi həm də psixologiya elmini bilmişdir.
Böhrandan əvvəl
Cənnət adasının Cavanlıq bulağından su içdiyinə görə o, adi insanlardan daha sürətlə sağalır. "Afrodita qanunu"na görə, Ecazkar qadın qolçaqlarını taxmaq üçün kişiyə versə güclərini itirəcək.
Marstonun parapsixologiya və metafizika ilə əlaqəli maraqlarına uyğun olaraq Ecazkar qadın həm də mental və psixi bacarıqlara malik olmuşdur. Əlavə Sensor Qavrayışı, astral proyeksiya, telepatiya (mental radio ilə və ya onsuz), orqanizmindəki elektrik üzərində nəzarət, amazonların beyin enerjisini əzələ enerjisinə çevirmək bacarığı bu bacarıqlar sırasına daxildir. Həkim Elektro tərəfindən elektron atomayzeri tərəfindən vurulduqdan sonra Ecazkar qadın ilk dəfə elektrik vurmasına qarşı həssaslığını itirmişdir; həmçinin məlum olmuşdur ki, o, bədəni ilə mental radio mesajları ötürə bilmir.
Komikslərin gümüş və bürünc dövrlərində Ecazkar qadının gücləri daha da artırılır. Böyük ehtiyac olduğu zaman qolçaqlarını çıxardığı halda Ecazkar qadın gücünü onlarla dəfə artıra bilir, lakin bu, onun berserk olmasına gətirib çıxarır. "Sonsuz dünyalarda böhran" hadisələrindən sonra bu güclər dəyişdirilmişdir.
Böhrandan sonra
Böhrandan sonrakı dövrdə Gümüş dövründə olduğu kimi Ecazkar qadının supergüclərinin ona Olimp tanrıları tərəfindən xeyir-dua olaraq bəxş edilməsi təsvir edilsə də, bəzi gücləri dəyişdirilmiş formada təsvir edilmişdi:
Tamamilə məğlubedilməz olmasa da, Dayana çoxlu zərb və ekstremal tempratura davamlıdır ki, bu da onu Supermenə tay edir, lakin böyük güc tətbiq edildiyi halda soyuq və ya alovlu silah onun dərisini deşməyə qadirdir. İlahi mənşəyinə görə Dayana müxtəlif sehr manipulyasiyalarına da davamlıdır.
Ecazkar qadın müxtəlif mifik aləmlərə astral səyahət edə bilir. Onun fiziki bədəni astral aləmdə baş verənlərə reaksiya verə bilir, orda baş verən hadisələr nəticəsində onun bədənində yaralar əmələ gələ və ya gücü arta bilir. O, meditasiya vasitəsiylə dünyanı tərk edərək başqa dünyalara səfər edir və Artemidanı Cəhənnəmdən xilas etmək üçün bir dəfə bu üsuldan istifadə etmişdi.
New 52 və Rebirth
2011-ci ildə DC komikslərinin yenidən buraxılmasından sonra Dayana yeni geclər əldə edir. Superinsan sürəti, davamlılıq, uzunömürlülük, sürətli sağalma və uçma kimi bacarıqlar Olimp tanrıları tərəfindəən hədiyyə edilmiş qabiliyyətlətə əlavə olundu. Bundan sonra Ecazkar qadın Herkulesdən daha güclü hesab olunur. Silah arsenalına əlavə olunmuş funksiyalardan biri, qolçaqlarını çarpazlaşdırdığı zaman onların partlayış yaratmasıdır. Bu yeni bacarıqlar onun Hippolita və Zevsin qızı olması ilə əlaqələndirilmişdir. İndi onun qolçaqları olmadığı halda idarəolunmaz gücə malik olması hesab edilir. Bu gücünü Rtemidaya qarşı döyüşdə istifadə edən Dayana qısa zamanda onu şüursuz hala gətirə bilir. İlahi gücünü istifadə etdiyi zaman onun geyimləri yanır və gözləri atasının gözləri kimi işıq saçır.
"Rebith" seriyasından "Year One" xəttində bildirilir ki, Dayana insanların dünyasına gəldikdən sonra, Olimp tanrılarının hər biri heyvan cildində onu ziyarət edərək, Dayanaya müxtəlif güc və bacarıqlar bəxş edirlər ki, ehtiyac olduğu zaman onlar özlərini büruzə versinlər. Dayana bu gücünü ilk dəfə Stiv Trevor, Etta Kendi və Barbara Enn Minervanın onu ziyarət etməsi zamanı qəfəsi sındırması zamanı hiss edir. Ticarət mərkəzinə səfər zamanı terrorist hücumunun qarşısını alarkən isə o, sürət, davamlılıq və uçma bacarığını kəşf edir.
Texnologiya
Dayana geniş silah cəbbəxanasına malik olsa da, onun ən məşhur silahları sarsılmaz qolçaqları və Ədalət qamçısıdır.
Zirehli geyimi
270px|thumb|right|2014-cü il Nyu-York Komik-Kon Festivalında Ecazkar qadın kospleyi. Ecazkar qadın sinəsində qartal, tiarasında isə beşguşəli ulduzla təsvir edilmişdir. Müxtəlif dövrlərdə Ecazkar qadının geyimləri dəyişsə də, onun qolçaqları, tiarası və beş guşəli ulduz simvolu dəyişilməz qalmışdır. İkinci Dünya müharibəsi dövründə ilk dəfə təqdim olunan Ecazkar qadının əynində vətənpərvər ətək, qartal və ABŞ bayrağının elementləri ilə bəzədilmiş qırmızı köynək var idi ki, bu da komiksin mənşəyini nümayiş etdirirdi. Sonrakı rəssamların əlavələri personajın klassik geyiminin tərkib hissəsinə çevrilmiş iç-içə "WW" hərfini xatırladan bəzəkli üst zirehi və rəssamlardan asılı olaraq gödəkliyi dəyişən qısa göy şort daxil idi. Digər rəssamlar illər ərzində Ecazkar qadının xarici görünüşü ilə təcrübələr edərək onu tamamilə ağ dəbli kambinzon, bayker geyimi, qara dəri şalvar və gödəkçə və müxtəlif döyüş paltarları geyindirmişlər. Müasir rəssamlar personajı daha çox qırmızı zirehli geyim və göy qladiator şortunda təsvir etməyə üstünlük verirlər.
Qızıl dövr
Ecazkar qadının ənənəvi geyimi Amerikan simvolizmini əks etdirməklə ulduz simvolu, sinəsində qızılı qartal təsviri, al qırmızı köynək, ağ kəmər və tünd mavi ulduz bəzəkli şort daxildir.
O, həmçinin bir cüt parlaq qırmızı sırğaya malikdir ki, onlar Venera planetinin kraliçası Desiradan mesaj almağa kömək edir.
Böhandan əvvəl
Debütü zamanı Ecazkar qadın üzərində qızılı qartal təsviri olan qırmızı köynək, ağ kəmər, mavi ulduzlu külot və qırmızı və qızılı çəkmələr geyinirdi. Əvvəlcə o, ətəklə təsvir edilirdi; Elizabet Marston qeyd edir ki, "ətəyi çəkmək çox çətin idi və personajın başını çəkməkdən çox vaxt aparırdı." Bu geyim bütünlükdə ABŞ bayrağını əks etdirirdi, çünki, İkinci Dünya müharibəsi dövründə debüt edən Ecazkar qadın ilkin olaraq amerikan ikonası kimi nəzərdə tutulmuşdu. 1942-ci ilin sonlarında Ecazkar qadının geyimi yüngül dəyişikliyə məruz qalır: külot qısa dar şortla, çəkmələr isə sandallarla əvəzlənir. Əvvəl onun kürəyi açıq təsvir olunsa da, 1950-ci illərin ortalarında Komiks Kodeks Hakimiyyətinin qəbul edilməsindən sonra, onun geyiminə dəyişiklik edilərək daha qapalı forma yaradılmışdır ki, qanunvericiliyin tələblərinə cavab versin. 1960-cı illərin sonlarında Mayk Sekovskinin seriyası zamanı Dayana super güclərindən imtina edərək öz bacarıqları vasitəsiylə cinayətkarlığa qarşı mübarizə aparmışdır. Həmin dövrdə personaj müxtəlif kambenzonlar geyinirdi ki, onlardan da ən məşhuru ağ kambenzon idi.
Böhrandan sonra
2005–2006-cı illərin "Sonsuz böhran" seriyasında personajın kostyumuna əsaslı dəyişiklik edilmir. Sinə zirehi kimi Ecazkar qadının kəməri də parlaq "W" loqosu ilə bəzədilir. Bu geyim #600-cü nəşrə kimi davam etdirilir – Cey Maykl Streçinskinin seriyası isə personajın görünüşünü kəskin şəkildə dəyişir. Ecazkar qadının Cim Li tərəfindən yenidən dizayn edilmiş geyimi qızılı və qırmızı üst geyimi, qara şalvar və sonradan əlavə edilmiş mavi xələt daxil idi.
Sonradan Gey Simone Ecazkar qadının geyimini yenidən Amazon kökləri ilə əlaqələndirir. III cilddə xatırlama zamanı göstərilir ki, Ecazkar qadın üçün geyim hazırlanmasını sifariş edən Hippolita Dayananın doğulması gecəsində səmanın görünüşünü xatırlayır; qırmızı ovçu ayı və mavi səma fonunda çoxlu ulduzlar, qartal simvolu isə Afinanın quş təsviri ilə əlaqələndirilir.
The New 52
DC komikslərinin "The New 52" xətti çərçivəsində yenidən nəşri çərçivəsində Ecazkar qadının geyimləri əsaslı olaraq dəyişdirilmişdir. Personajın orijinal bütöv geyimi qaytarılmış, qırmızı və mavi rənglər isə tünd qırmızı və mavi-qara rənglərlə əvəzlənmişdir. Kəmər və tiarasının rəngi isə qızıldan platin və ya gümüş rəngə dəyişdirilmişdir. Silahları sırasına qılıncla yanaşı qalxan əlavə edilmişdir. Aksesuarları sırasına "WW" motivli qol və boğaz zərgər nümunələri əlavə olunmuşdur. Onun geyimləri artıq parçadan hazırlanmırdı və yumşaq bronejileti xatırladırdı. Çəkmələri isə qırmızı yox, tünd göy rəngdə idi. Dəstə əvvəl qara şalvar daxil olsa da, sonradan ləğv edilmişdir.
2015-ci ilin "Konvergensiya" xəttindən sonra Dayana yeni zirehli geyimlə təsvir edilmiş, həmçinin klassik silahları və tiarası geri qaytarılmışdır.
Ecazkar qadın filmi
Filmdə Ecazkar qadının tiarasında səkkizguşəli ulduz təsvir edilmişdir. Dizayner Lindi Hemminq və rejissor Petti Cenkins qeyd edirlər ki, Femiskira üçün nəzərdə tutulmuş hər bir dizayner işi bir məsələyə gətirib çıxarır: "Mən özüm orda necə yaşamaq istərdim? Onlar kişilər kimi zireh geyinməli deyillər. Bu fərqli bir şey olmalı idi. O həqiqi və real görünməli […] və qadınlar üçün cazibədar olmalı idi." Amazonlara hündürdaban çəkmələrin verilməsi qərarı haqqında soruşduqda isə Cenkins bildirir ki, "bu tamamilə arzunun gerçəkləşdirilməsidir […] mən bir qadın kimi istəyirəm ki, Ecazkar qadın Ecazkar qadın yaxşı döyüşməklə yanaşı həm də, çox gözəl və cazibədar olsun. Bu, kişilərin Supermeni praktik olmayan, lakin gözəl görünən böyük bədənlə təsvir etmələri kimidir. Bu insanları olmaq istədikləri qəhrəman kimi hiss etməyə məcbur edir. Və mənim beynimdə canlandırdığım qəhrəman həqiqətən də uzun ayaqlara malikdir." Bu ideya, Uilyam Molton Marstonun personajı cazibədar etmə fikrinə də uyğundur.
Gözəgörünməz təyyarə
Ecazkar qadının böhrandan əvvəlki dövrə aid hekayələri üçün gözəgörünməz təyyarə mühüm rol oynayırdı. Çünki "Sonsuz dünyalarda böhran"dan sonra Ecazkar qadının hekayəsinin yenidən yazılmasına kimi Dayana uça bilmirdi. Gümüş dövrü və həmin dövrdən sonra Ecazkar qadının gücləri tədricən daha da artırılır, ona külək dalğalarını istifadə etmək və qısa məsafələrə uçuş imitasiya etmək qabiliyyəti verilir, lakin bu qabiliyyətlər də məhdud idi, belə ki, küəlksiz sakit havada Ecazkar qadın uçuş qabiliyyətini itirirdi və yerin təsiri altına düşürdü. Buna görə də o, gözəgörünməz təyyarənin köməyinə ehtiyac duyurdu.
Gözəgörünməz təyyarə Dayana tərəfindən Cənnət adasında yaşadığı dövrdə yaradılmışdı. O, anasının Dayananın insanların dünyasına çıxması planına qarşı narahatlığını azaltmaq üçün bu təyyarəni kəşf etmişdi. Dayananın kəşf etdiyi təyyarə böyük surətlə uçmasına baxmayaraq səs salmır və insanların gözünə görünmür. İlkin komikslərdə təyyarə şəffaf təsvir olunurdu.
All-Star Comics #8 də daxil olmaqla Gözəgörünməz təyyarə ən erkən Ecazkar qadın komikslərində görünməyə başlamış, onun 3,200 km/s sürətlə uçması və göyqurşağı şüaları buraxması qeyd edilmişdir. Ecazkar qadın təyyarəni Vaşinqton şəhəri yaxınlığındakı tərk edilmiş fermanın ambarında gizlədir. Erkən hekayələrin bəzilərində Ecazkar qadın hərbçi geyimində Leytnant Prins adı ilə həmin fermaya gəlir. Böhrandan əvvəlki dövrdə istifadə edilmədiyi müddətdə təyyarə həmin fermada saxlanılır. Böhrandan sonrakı dövrdəki erkən hekayələrdə təyyarə saniyədə 64 km sürətlə uçur.
Qısa müddət sonra Ecazkar qadın təyyarəsini tiarası vasitəsiylə çağıra və ordan sallanan pilləkən vasitəsiylə təyyarəyə qalxa bilir. O, təyyarəni kosmik fəzada uçmaq üçün, həmçinin dəfələrlə Etta Kendi və Hollidey Göls, Stiv Trevor və başqalarını aparmaq üçün istifadə edir. 1950-ci illərdə təyyarə reaktiv raket kimi təsvir edilir və tez-tez Leytenant Prinsin ofisi yaxınlığında enir, o cəld hərbçi geyimindən azad olaraq raketə doğru qaçır. Oxucunun rahatlığı üçün təyyarə yarımşəffaf təsvir olunsa da, yazılardan onun tamamilə şəffaf və görünməz olması məlum olur.
Şahzadə Dayananın gücsüz dövrünə kimi Ecazkar qadın təyyarəni kosmik fəzada uçuş üçün istifadə edir. 1973-cü ildən sonra Ecazkar qadına superqəhrəman gücü qaytarılır və o, yenidən Gözəgörünməz təyyarəni istifadə etməyə başlayır, lakin bu dfə o, təyyarəni yerli uçuşlar üçün istifadə edir. Bir müddət Afrodita təyyarəyə işıq surətindən daha böyük surətlə uçmağa və qalaktikalar arası səyahətlər həyata keçirməyə imkan verir Qremlinlərin çalışqanlığı sayəsində təyyarə intellekt və nitq bacarığı da əldə edir. Təyyarə sevimli sahibəsi ilə yaxşı yola gedir və daima ona kömək etməyə çalışır. O, eyni zamanda Stiv Teylorla yaxşı yola gedir.
Tabelik qolçaqları
Dayananın gülləkeçirməz qolçaqları çempionluğundan sonra Eqidaya hədiyyə edilmiş Afinanın əfsanəvi qalxanının qalıqlarından hazırlanmışdır. Qolçaqlar Zevsin körpəliyi zamanı onu əmizdirmiş əfsanəvi keçi Amalfeyanın dərisi ilə üzlənmişdir. Bu zamana kimi məhv edilməmiş qolçaqlar istənilən zərbəni qəbul və dəf edərək Ecazkar qadının döyüş zamanı effektivliyini daha da artırmışdır. Dayana qolçaqları bir-birinə vuraraq elə güclü enerji axını yarada bilir ki, hətta Supermen kimi güclü bir varlığın belə qulaqlarından qan gəlməsinə səbəb olur. Sonradan Dayana qolçaqları vasitəsiylə Zevsin şimşəyini idarə etmək bacarığı da əldə edir. Zevs izah edir ki, qolçaqlar nə zamansa Eqidaya məxsus əşyadan hazırlandığından onlar hər zaman güc daşıyıcısı olmuş, lakin Dayana sonradan onların gücündən xəbər tutmuşdur. 2011-ci ildə personajın yenidən yazılmasından sonra bildirilir ki, Dayana Zevs və Hippolitanın qızıdır və qolçaqlar onun Zevsdən aldığı sərhədsiz gücü nəzarətdə saxlamağa xidmət edir. Hefest həmin qolçaqları modifikasiya edərək alınmış gümüşü metaldan Ecazkar qadına iki qılınc düzəltmişdir. Qırmızı ulduzla bəzədilmiş hər qılınc ehtiyac olduğu zaman şimşək işığı nəticəsində meydana çıxır və sonradan ehtiyac aradan qalxdıqda qolçaqların içinə qayıdır.
Dayananı belə qolçaqlarla təsvir etməyə Uilyam Molton Marstonu, köməkçisi və sevgilisi olmuş Oliv Birnin qolbağıları ilhamlandırmışdır.
Həqiqət qamçısı
200px|thumb|right|"[[Ecazkar qadın (teleserial, 1975-1979)|Ecazkar qadın" teleserialında eyniadlı personajı canlandırmış aktrisa Linda Karter, tabelik qolçaqları, həqiqət qamçısı və Ecazkar qadının tiarası ilə ağ ulduzlu şort, qırmızı və qızılı üst geyimində.]]
Həqiqət qamçısı və ya Hestiyanın qamçısı adlanan qızılı qamçı Hefest tərəfindən Geyanın zəncirindən hazırlanmışdı. Qızıl dövründə təqdim edilən orijinal qamçı ilkin olaraq Afroditanın Sehrli Qamçısı adlandırılırdı. Demək olar ki, məhvedilməz olan qamçı tutduğu insanı həqiqəti söyləməyə məcbur edir ; "Identity Crisis" komiksində Yaşıl ox qamçını səhvən "Zevs tərəfindən hazırlanmış yalan detektoru" kimi təsvir edir. Qamçının parçalandığı nadir hallar Ecazkar qadının həqiqəti qəbul etməkdən imtina etdiyi Carhanpurdan Rama Xanla qarşılaşdığı və ya Met Vaqnerin kanonik olmayan "Batman/Superman/Wonder Woman: Trinity" üçlük seriyasında Bizzaro ilə qarşılaşdığı hallardır. Qızıl dövr ərzində qamçı tutulduğu insanın ağıl gücünü belə dəf edərək soruşulan istənilən mövzuda həqiqəti deməyə məcbur edirdi; bu, Kapitan Marvel kimi güclü iradəyə malik varlıqları belə məğlub etməyə köməkçi olur. Qamçını yaxşı idarə edən Dayana onu döyüş zamanı da istifadə edir.
Digər əşyalar
Formal döyüşlər zamanı Dayana qızılı qanadlı qızıl mərasim qılıncı, müdafiə plastinləri, sinəlik və qartal başı formalı dəbilqə kimi digər silahlardan da istifadə edir. Dayananın Hefest tərəfindən hazırlanmış sehrli qılıncı o qədər itidir ki, atom elektronlarını da kəsə bilir.
1950-ci illərin əvvəllərində Ecazkar qadının tiarası da kəsici silah kimi istifadə olunmuş, həmçinin o bumeranq kimi geri qayıdırdı. Tiara həm də Ecazkar qadını telepatik hücumlardan qoruyurdu, telepatik ötürmələri tutduğuna görə, Femiskiradakı amazonlar ulduz rubini vasitəsiylə Ecazkar qadınla əlaqə saxlaya bilirdilər.
Qızıl, gümüş və tunc dövrlərində Ecazkar qadın ağılla idarə oluna bilən və 4,800 km/saat sürətlə uçan gözəgörünməz və səssiz təyyarədən də istifadə edir. Gözəgörünməz təyyarənin xarici görünüşü zamanla dəyişmişdir; əvvəl o, propeller kimi təsvir edilirdisə, sonradan stels təyyarə formalı reaktiv təyyarə kimi göstərilir.
Qızıl dövründə Ecazkar qadın sahib olduğu ultrabənövşəyi şüa vasitəsiylə hətta odlu silahdan yaranmış ölümcül baş yarasını belə sağalda bilirdi. Dayana həm də, ona ehtiyacı olan adamların mesajlarını ala bildiyi mental radioya malik idi.
Ulduz sapfirləri komandasının müvəqqəti üzvü olduğu müddətdə Ecazkar qadın bənövşəyi sevgi üzüyünün gücündən də istifadə edə bilir. Üzüyün köməkliyi ilə o, kostyumunun formasını dəyişə, sərt enerjidən konstruksiyalar yarada və insana əsl sevgi nümayiş etdirə bilir. Qamçısının gücünü artırmaq üçün, bəzən üzüyün ötrürdüyü gücü qamçıya istiqamətləndirir.
Ədəbi və bədii tənqidi
İlahi gücə malik mərhəmətli döyüşçü olan Ecazkar qadın sülh və sevgini müharibə və şiddətə tərcih edir, çoxdan personajın simvoluna çevrilmiş bu təzad isə qadın haqqlarının genişləndirilməsinin gündəmə gətirilməsi və mübahisələrə səbəb olmuşdur. Erkən Ecazkar qadın hekayələrində çoxlu sayda bondaj səhnələrinə yer verilirdi ki, bu da tədqiqtçıları narahat edirdi.
Ecazkar qadın personaj olaraq gənc qızlar və oğlanlar üçün müsbət nümunə kimi yaradılmasına baxmayaraq, o, on illər ərzində komiks sənayesində hökm sürmüş qadınsevməzliklə mübarizə aparmağa məcbur olmuşdur. Məsələn, Ecazkar qadın Amerikanın Ədalət Cəmiyyətinin banilərindən biri olmuşdur. Bu siyahıya orijinal Fleş və Yaşıl fənər də daxildir. Ecazkar qadın təcrübəli lider olmaqla yanaşı, həm də onların arasında ən güclü olanı idi; lakin daha çox katibə kimi təqdim edilirdi. Bu, onun əksər Ədalət Liqası macəralarının çoxunda personajın gücünü itirməsi və əsir alınması da bununla əlaqədardır. 50–60-cı illərin komiks yazıçıları tez-tez Ecazkar qadının sevgi marağı kimi ABŞ ordusunun mayoru Stiv Trevoru təsvir edirlər. Hekayələrdə tez-tez Ecazkar qadının Trevorla evlənməyə ümid etməsi və arzulaması göstərilir.
"Empire" jurnalı Ecazkar qadını XX əsrin ən böyük komiks personajı adlandırmışdır. "Comics Buyer's Guide"ın Komikslərdə 100 ən seksual qadın siyahısında Ecazkar qadın altıncı yerdə qərarlaşmışdır. "IGN"in 2011-ci ilin mayında nəşr etdiyi "Bütün zamanların 100 ən böyük komiks kitabı qəhrəmanı" siyahısında Ecazkar qadın beşinci yerdə qərarlaşdırılmışdır.
Lakin, tənqidçilər heç də hər zaman Ecazkar qadını müsbət qəbul etməmişlər. Psixiatr Fredrik Vertam qalmaqallı "Günahsızların yoldan çıxarılması" adlı əsərində bildirir ki, Ecazkar qadının güclü və müstəqil olması onun lezbiyan olmasına yol açmışdır.
Feminizm ikonu
210px|thumb|right|Ecazkar qadın "Ms." jurnalının üz qabığında, 1972-ci il. Feminizm ikonası və "Ms." jurnalının banisi Qloriya Steynem Ecazkar qadının orijinal güclərinin qaytarılmasında mühüm rol oynamışdır. Ən məşhur qadın superqəhrəmanın güclərinin əlindən alınaraq bəlada olan xanıma çevrilməsini qəbul etməyən Steynem, Ecazkar qadının təsvirini DC Comicsin də sahibi olan "Warner Communications"a məxsus "Ms." (1972) jurnalında yerləşdirərək, personaj haqqında ətraflı esse nəşr edir. Bundan sonra #204-cü nömrədə (yanvar–fevral 1973) Ecazkar qadının əvvəlki güc və bacarıqları qaytarılır.
Həkəri nahiyəsi
Həkəri nahiyəsi —
Ecazkar qadın
Feminizm ikonu
1972-ci ildə ABŞ Ali Məhkəməsinin "Rou Ueydə qarşı" məhkəmə işində verdiyi qərardan bir neçə ay sonra elmi-fantastika yazarı Samuel R. Delaninin "Ms." Jurnalı üçün yazdığı hekayədə Ecazkar qadın abort klinikasını müdafiə edir, lakin Steynem Ecazkar qadının kostyumsuz təsvirinə qarşı çıxır və mübahisəli süjet xətti yayımlanmır.
Ecazkar qadın personajı yaradılarkən ilkin olaraq fiziki və zəka gücünü nümayiş etdirmək, yalnız kişilərə xas olmayan dəyərlər və etik atributların göstərilməsi ilə bütü yaşlardan olan çoxlu sayda qadınlara təsir etmək nəzərdə tutulmuşdu. "Ecazkar qadın, hazırda feministlərin meynstrimə çevirməyə çalışdıqları bir çox qadın mədəniyyəti dəyərlərini simvolizə edir: qadınların güclü və özünə inamlı olması, qadınlar arasında qarşılıqlı anlaşma və etibar, sülhpərvərlik və insan həyatına sevgi, kişilərin, gücün problemlərin həll edilməsi üçün yeganə çıxış yolu olduğu fikrinə qarşı mübarizə ideyasına qarşı mübarizə" deyə Steynem yazır.
Həkəri nahiyəsi
1593 cü ildə Osmanlı İmperiyasının Gəncə-Qarabağ əyaləti Həkəri sancağı inzibati–ərazi nahiyə
Ecazkar qadın
Feminizm ikonu
Ecazkar qadının mənşəyi və psixoloji xasiyyətnaməsi arxasında duran səbəblər Uilyam Morton Marstonun təhsil, etik və mənəvi dəyərləri arasındadır. "Uilyam Marston qarşısına gənc oğlanlara qızların gücünü göstərən və Supermen qədər güclü olan feminist personaj yaratmaq məqsədi qoymuşdu" deyə Qledis Nayt 1870-ci illərdən bu günə kimi superqəhrəmanların bizə və cəmiyyətə təsirini izah edərkən qeyd edir.
Mark DiPaolo oxucularını Ecazkar qadınla tanış edərək onun "İkinci Dünya müharibəsi veteranı, feminizm ikonası və və seks simvol" olmasını qeyd edir. Ecazkar qadın müxtəlif filmlərdə görünsə də, ağ, qırmızı və mavi geyimləri, uzun və seksual ayaqları ilə tanınır, lakin əksər insanlar bilmirlər ki, o, müxtəlif yaş, cins, millət və irqlərdən olan insanların xarakterinə təsir etmiş, komiks və superqəhrəman tarixinin böyük hissəsidir. "Marston komiks personajı Ecazkar qadını güclü və seksual yaratmaqla, qadınları oyatmaq və onların gücünü nümayiş etdirməyə çalışmışdır."
Təsirli feminizm ikonası mirasını davam etdirməklə Ecazkar qadın 2015-ci ildə komiks seriyasında eynicinsli nigahın rəsmiləşddirilməsində iştirak etmiş ilk superqəhrəman olmuşdur.
21 oktyabr 2016-cı ildə BMT Baş katib əvəzçisinə həsr edilmiş mərasimdə Ecazkar qadın və aktirsalar Linda Karter və Qal Qadot BMT-nin xoşməramlı səfiri elan edilmişdir. Lakin, Ecazkar qadının "həddən artıq hissiyyatlı" olması və "BMT-nin personajın açıq seksual təsvirlərindən istifadə etməsi"nə qarşı petisiya nəticəsində iki ay sonra o, bu vəzifədən uzaqlaşdırılmışdır.
Pasifizm ikonu
Ecazkar qadının böyük dəstəkçisi və "Ms." Jurnalının redaktoru olan Qloriya Steynem qeyd edir ki, "Marston Ecazkar qadını balaca qızların qəhrəmanı və oğlan komikslərindəki güc nümayişinə alternativ kimi yaratmışdır." Ceyson Bedouer xuliqanlığa qarşı durmaq üçün beynəlxalq insidentə yaxın (dumanlı dağ aşırımları vasitəsiylə çoxlu sayda tanklar və silah-sursat keçirməyə çalışan adı çəkilməyən Rusiya generalının iştirakı ilə) hadisəni təsvir edir. "O, gülləni əks etdirərək generalı silahsızlaşdırır" deyə o, davam edir "əslində hekayədə o, heç nə etmir. Mən sadəcə fikirləşirəm ki, Ecazkar qadın ağıllıdır."
Nik Pamfri qeyd edir ki, Ecazkar qadın kişilər və qadınlar üçün ümid mayakı rolunu yerinə yetirir. Qrant Morrison qeyd edir ki, "Mən oturdum və fikirləşdim ki, mən bu qadını döyüşçü kimi görmək istəmirəm. Mən başa düşürəm onlar bunu nəyə görə edirlər və bütün bunlar nəyə görə baş verir, lakin bu, [Ecazkar qadının yaradıcısı] Ulyam Marstonun istədiyi bir şey deyil! Onun Ecazkar qadın üçün orijinal nəzəriyyəsi qan və maskulinliklə dolu komikslərə cavab kimi nəzərdə tutulsa da, Qal Qadotun son görüntülərinə baxın, orada yalnız kameraya yönəlmiş qılınc və qalxan diqqət çəkir. Marstonun Dayanası isə həkim, təbib və alim idi."
LGBT ikonu
230px|thumb|left|"Sensation Comics #48"-də (2016) Ecazkar qadın Nyu-Yorkda iki xanım arasında eynicinsli nikahın rəsmiləşdirilməsində iştirak edir. "Mənim ölkəmdə yalnız qadınlar yaşayırlar. Bizim üçün bu gey evliliyi deyil. Bu sadəcə evlilikdir" deyə o, [[Supermenə müraciət edir.]] Uiyam Marstoun erkən işləri sapfoik mətnaltı məzmunu ilə diqqət çəkirdi. Fredrik Vertam "Günahsızın yoldan çıxarılması" əsərində Ecazkar qadını Betmenin lezbiyan rəfiqəsi (Betmeni isə o, homoseksual hesab edir) adlandırır. Sonrakı on illər ərzində DC Comics nəşrlərindəki seksuallığı azaltmağa çalşmış, Ecazkar qadın yazıçıları isə personajın seksuallığına yalnız üstüörtülü işarələr etməklə kifayətlənmişlər.
DC-nin hazırkı "Rebirth" kanonu ilə paralellərə malik olan Qrant Morrisonun 2016-cı ildə nəşr edilmiş "Wonder Woman: Earth One" komiksində Ecazkar qadın sarışın qızın yanağından öpür.
Ecazkar qadın hiss edir ki, onun özünə "seksuallıq etiketi" asmasına ehtiyac yoxdur və o, insanları yalnız "kimliklərinə və xasiyyətlərinə görə sevir". "Yalnız qadınların yaşadığı dünyadan çıxdığına görə, insanların dünyasında lezbiyanlıq kimi qəbul edilən, onların aləmində natural normativlik kimi qəbul edilə bilərdi. Onun daşıyıcısı olduğu mədəniyyət heteronormativlikdən tamamilə azad olduğuna görə, onun üçün seksdə heç bir gender rolu yoxdur." Digər amazon İo ilə qarşılıqlı hisslərə malik olduğuna görə, Ecazkar qadın kvir və ya biseksual kimi təsvir edilmişdir.
2016-cı ildə çıxarılmış və illüstrasiyaları Avstraliya rəssamı Ceyson Bedouer tərəfindən çəkilmiş "Sensation Comics" #48-də Ecazkar qadın eynicinsli nikahın rəsmiləşdirilməsində iştirak edir. "Mənim ölkəmdə yalnız qadınlar yaşayırlar. Bizim üçün bu gey evliliyi deyil. Bu sadəcə evlilikdir" deyə o, Supermenə müraciət edir. Həmin ilin iyununda ABŞ Ali Məhkəməsinin 50 ştatda eynicinsli evlilikləri leqallaşdıran qərarından sonra Bedouer, DC Comicsin onun problemin həll edilməsinə yanaşmasını "fantastik" kimi qiymətləndirdiyini qeyd edir. "The Sydney Morning Herald" qəzetinə verdiyi müsahibədə o, deyir ki, redaktor "Bu çox gözəldir, bunu çox bəyənirəm! Bunu etməliyik! Lakin, bunun real olmasına ümid yoxdur!" bildirmişdir. "Dayananın kraliça anası belə nikahların həyata keçirilməsində itirak etmiş və ya icazə vermişdir." deyə Bedouer qeyd edir.
Ecazkar qadının mənşə hekayəsinin "Rebirth" seriyası ilə yenilənməsindən sonra 2016-cı ilin sentyabrında Qreq Ruçka personajın kanonik səviyyədə biseksual olmasını elan etmişdir. Ruçka qeyd edir ki, onun fikrincə Ecazkar qadın kvir olmalıdır və yalnız qadınlarla məskunlaşmış adada mütləq eynicinsli əlaqəyə malik olmuşdur. Bundan sonra Qrant Morrison tərəfindən personajın kanonik olmayan "Earth-One" versiyası yaradılmış, Ecazkar qadın yazıçısı Geyl Simon isə onu dəstəkləmişdir. Ruçka bildirir, Supermen üçün ədalət necə vacibdirsə, Ecazkar qadın üçün də razılıqlı seks o qədər vacibdir.
Ecazkar qadın rolunu canlandırmış aktrisa Qal Qadot personajın yenilənmiş seksual oriyentasiyasını müsbət qarşılamış və bunun yalnız qadınlarla məskunlaşmış Femiskira ilə əlaqələndirmişdir.
Həkəri nahiyəsi
Kəndləri
1727 ci ildə Osmanlı İmperiyasının Gəncə-Qarabağ əyalətində Arazbar livası inzibati–ərazi nahiyə
Ecazkar qadın
Digər mediada
thumb|270px|[[DC Genişləndirilmiş Kainatı filmlərində Ecazkar qadın rolunu aktrisa Qal Qadot canlandırır. 2017-ci ildə çıxarılmış "Ədalət liqası" filmindən səhnə; soldan sağa: Akvamen, Ecazkar qadın və Kiborq.]] 1941-ci ilin dekabrında komiks kitablarında debüt etdikdən sonra, Ecazkar qadın müxtəlif uyğunlaşdırmalarda görünmüşdür. Bu formatlara televiziya şouları, video oyunlar və bədii filmlər daxildir.
Şıxlar (Göyçay)
Şıxlar, Cəyirli (?-2005) — Azərbaycan Respublikasının Göyçay rayonunun Cəyirli kənd inzibati ərazi dairəsində kənd.
Ecazkar qadın
Televiziya
Ecazkar qadın müxtəlif televiziya uyğunlaşdırmalarına malikdir ki, onlar arasında da ən çox diqqət çəkən 1974-cü il istehsalı olan "Ecazkar qadın" televiziya filmi və 1970-ci illərdə yayımlanmış "Ecazkar qadın" teleserialı olmuşdur.
Həkəri nahiyəsi
Kəndləri
28 köy bulunmaktadır 24 köyü boştur
Ecazkar qadın
Film
Personaj, birbaşa DVD-də yayımlanmış animasiya filmləri və "Lego film" (2014) kimi CGI kinoteatr animasiyalarında görünmüşdür. DC Genişləndirilmiş Kainatında Ecazkar qadın "Betmen Supermenə qarşı: Ədalətin şəfəqi" filmində (2016) debüt etmiş, daha sonra ona həsr edilmiş "Ecazkar qadın" (2017) filmi çıxarılmışdır. Daha sonra Ecazkar qadın 2017-ci ilin noyabrında çıxarılmış "Ədalət Liqası" adlı DCGK filmində iştirak etmişdir.
Şıxlar (Göyçay)
Tarixi
29 may 2015-ci ildə Çərəkə kənd inzibati ərazi dairəsi tərkibindəki Cəyirli kəndi Şıxlar kəndi adlandırılmışdır.
Ecazkar qadın
Film
2017-ci ildə çıxarılmış "Professor Marston və Ecazkar qadın" filmi, Ecazkar qadın personajının müəllifi olan Uilyam Molton Marston, onun həyat yoldaşı olan psixoloq Elizabet Hollovey Marston və onların sevgilisi Oliv Birn arasında poliqam münasibətlərdən bəhs edir; filmdə yalan detektorunun kəşf edilməsi və professor Marstonun Ecazkar qadın personajının yaradılmasına ilhamlanması göstərilmişdir.
Şıxlar (Göyçay)
Məşğuliyyəti
Kənd əhalisi əsasən heyvandarlıq, üzümçülük, taxılçılıq, pambıqçılıq və bağçılıqla məşğul olur.
Xalqın xidmətçisi (teleserial, 2015)
"Xalqın xidmətçisi" (Слуга народу, Слуга народа, bəzən "Millətin xidmətçisi" kimi tərcümə olunur) — efirdə ilk dəfə 16 oktyabr 2015-ci ildə göstərilən və siyasi satira komediyası janrında çəkilən Ukrayna televiziya serialı. Serial orta məktəbdə işləyən otuz yaşlı tarix müəllimi Vasili Petroviç Qoloborodkonun (Vladimir Zelenski) hekayəsindən bəhs edir. Şagirdlərindən biri baş qəhrəmanın ədəbsiz dildə hökumət korrupsiyasına qarşı ifadələr işlətdiyi videosunu paylaşır və video ölkədə o qədər rəğbət qazanır ki, müəllim gözlənilmədən Ukraynada Prezident seçkilərində qalib gəlir.
Buraxılışı
"Xalqın xidmətçisi" Ukraynada 1+1 kanalında yayımlandı. Studiya həmçinin bütün bölümləri pulsuz olaraq "Youtube"a yerləşdirdi. Serial həmçinin bəzi ölkələrdə "Netflix" kimi seriallar və filmlər platformasında yayılmışdır.
Belarus telekanalı "Belarus-1" şounun yayımına 11 noyabr 2019-cu il tarixində başladı.
Rusiyanın "TNT" telekanalı 11 dekabr 2019-cu ildə serialın ancaq pilot epizdonu göstərdi və bunun "platforma barədə məlumatlılığın artırılması üçün marketinq hiyləsi" olduğunu bildirdi. "TNT" telekanalı epizoddan Ukraynada məşhur anti-Putin sloqana aid olan zarafatı kəsmişdir, Həmin səhnədə yeni seçilmiş prezident Qoloborodko Rusiya Prezidenti Vladimir Putinin "Hublot" brendli saatı taxıb-taxmadığını soruşur.
Davamı
"Xalqın xidmətçisi 2" adlı bədii film 2016-cı ildə işıq üzü gördü. 2017-ci ildə yayımlanan ikinci mövsümdə süjeti genişləndirmək üçün filmdəki kadrlardan istifadə edilmişdir. Üçüncü mövsüm 2019-cu ildə çıxdı, dördüncü isə hazırda istehsal olunur.
Avşar (Vedibasar)
Avşar — İrəvan quberniyasının İrəvan qəzasında, indi Vedi (Ararat) rayonunda kənd.
Tarixi
Avşar kəndi rayon mərkəzindən 7 km cənub-şərqdə, Vedi çayından ayrılan arxın yanında yerləşir. 1590-cı il tarixli «İrəvan əyalətinin müfəssəl dəftərin»də Avşar kəndi, 1728-ci il tarixli «İrəvan əyalətinin icmal dəftər»ində Əfşaryerli formasında , Qafqazın 5 verstlik xəritəsində Avşar kimi qeyd edilmişdir.
Toponimiyası
Mənbədə "Avşar-Yerli" kimidir. Digər adı - Kəl-Balavan. 1918-ci ildə kəndin əhalisi qovulmuş və Türkiyədən gəlmə ermənilər yerləşdirilmişlər. 1928-ci ildən sonra geri qayıtmış azərbaycanlılar 1949-1950-ci illərdə Azərbaycana köçürülmüşlər. Səlcuq oğuzlarının Avşar tayfasının adını əks etdirir. Bu tayfanın adı Mahmud Qaşqarlının (XI əsr) və Fəxrəddin Mübarəkşahın (XIII əsr) əsərlərində Afşar, Rəşid əd Dinin (XIV əsr) və Əbülqazi Xan Xivəlinin (XVII əsr) əsərlərində Avşar kimidir. XIV-XVII əsrlərdə Anadoluda bu etnonimin hər iki forması vardı (bax: "Türk dünyası tarixi" dərgisi, İstanbul, 1996, № 119). XVI əsrdə Səfəvilər dövlətinin Qızılbaş tayfalarından biri kimi bu tayfanın adı yalnız Əfşar kimidir. XV-XVI əsrlərdə bu tayfanın bir hissəsi qızılbaşlara qoşulduğuna görə Səfəvi şahları onlara Azərbaycanda və Ermənistanda ərazilər vermişdilər. ( Türkiyədə Avşar adlı 86 kənd vardır (34, 409).
Toponim "çevik və ovçuluğu sevən" mənasını verən avşar oğuz tayfasının adı əsasında əmələ gəlmişdir. Etnotoponimdir. Quruluşca sadə toponimdir.
Əhalisi
Kənddə 1831-ci ildə 13 tatar ailəsi, 42 kişi, 38 qadın, cəmi 80, 1873-cü ildə 886, 1886-cı ildə 1059, 1897-ci ildə 1164, 1904-cü ildə 1094, 1914-cü ildə 1203, 1916-cı ildə 1160 nəfər yalnız azərbaycanlı yaşamışdır.
1918-1919-cu illərdə azərbaycanlılar ermənilər tərəfindən qırğınlarla qovulmuşlar. Xaricdən köçürülən ermənilər bu kənddə yerləşdirilmişdir. 1920-ci ildə indiki Ermənistanda sovet hakimiyyəti qurulandan sonra kənddən qovulmuş azərbaycanlılardan sağ qalanları doğma kəndlərinə qayıtmışlar. 1920-ci ildən sonra kənddə azərbaycanlılarla yanaşı ermənilər də yaşamışdır. Burada 1922-ci ildə 420 nəfər azərbaycanlı 322 erməni, 1926-cı ildə 533 nəfər azərbaycanlı, 317 erməni, 1931-ci ildə 608 nəfər azərbaycanlı, 327 erməni yaşamışdır.
1930-cu ildən Qaranlıq (Martuni), Sisyan, Sevan, Basarkeçər (Vardenis) rayonlarından bura xeyli sayda ermənilər köçürülüb yerləşdirilmişdir.
Z.Qorqodyanın «1831-1931-ci illərdə Sovet Ermənistanının əhalisi» (İrəvan, 1932) kitabında göstərilir ki, 1831-1916-cı illərə kimi Avşar kəndində yalnız azərbaycanlılar yaşamışdır.
Lakin «Ermənistan və ətraf vilayətlərin toponimlər lüğəti» əsərində bu fakt təhrif edilərək kənddə azərbaycanlıların yaşadığı göstərilmir. Həmin kitabda 1831-1916-cı illərdə kənddə yalnız ermənilərin yaşadığı qeyd edilir.
Azərbaycanlılar 1948-1953-cü illərdə SSRİ Nazirlər Sovetinin qərarlarına əsasən zorla Azərbaycana köçürülmüşdür. İndi burada yalnız ermənilər yaşayır.
Rauf Kazımovski
Rauf Mirmahmud oğlu Kazımovski  (31 dekabr 1928 – 2 mart 1976) — Azərbaycan kinorejissoru.
Həyatı
Rauf Kazımovski 1952-ci ildə Azərbaycan Mədəniyyət və İncəsənət Universitetini bitirmişdir. Azərbaycanda ilk radio və televiziya rejissoru olan Rauf Kazımovski 1952-ci ildən Azərbaycan radiosunda redaktor-rejissor, 1956-cı ildən ömrünün sonunadək televiziyada quruluşçu rejissor işləmişdir. Onun һazırladığı "O olmasın, bu olsun" tamaşası radionun qızıl fonduna daxildir. Televiziya üçün 1958-ci ildə "Leyli və Məcnun" tamaşasını һazırlamışdır. R.Kazımovski Cəlil Məmmədquluzadənin ""Ölülər" tragikomediyasının radio-tamaşasının və "Poçt qutusu" hekayəsi əsasında çəkilmiş televiziya filminin rejissoru olmuşdur.
İntiqam mənimdir (film, 2002)
İntiqam mənimdir — rejissor və ssenari müəllifi Pak Çhan Uk olan 2002-ci ilinin triller filmi.
Remeyk
2010-cu ilin yanvarında Warner Bros. filmin Amerikan remeyki çəkmək üçün müəllif hüquqları əldə ediblər.
Elnur Niftəliyev
Elnur Niftəliyev  (18 iyul 1983, Bakı, Azərbaycan SSR) — fəlsəfə doktoru, "Tərəqqi" medalı mükafatçısı.
Həyatı
Elnur Niftəliyev 18 iyul 1983-cü ildə Bakı şəhərində anadan olub, azərbaycanlıdır. Filologiya üzrə fəlsəfə doktorudur. Ailəlidir, üç övladı var.
Kressanj
Kressanj  — Fransa da kommuna, Overn regionunda yerləşir. Departament — Alye. Le-Monte kantonuna daxildir. Kommunanın dairəsi — Mulen.
Əhalisi
2008-ci ildə əhalinin sayı 659 nəfər təşkil edirdi.
İqtisadiyyatı
2007-ci ildə əmək qabiliyyətli 429 nəfər (15-64 yaş) arasında 336 nəfər iqtisadi cəhətdən, 93 nəfər hərəkətsiz (fəaliyyət göstərici 78.3%, 1999-cu ildə 68.3%) idi. Fəal olan 336 nəfərdən 306 nəfəri (170 kişi və 136 qadın), 30 nəfəri işsiz (16 kişi və 14 qadın) idi. 93 hərəkətsiz 25 nəfər arasında şagird və ya tələbə, 33 nəfər təqaüdçü, 35 nəfər digər səbəblərə görə fəaliyyətsizdir.
Ağörən (Dərəçiçək)
Ağörən, Ağverən — İrəvan quberniyasının Yeni Bəyazid qəzasında, indiki Axta (Razdan) rayonunda kənd, türk mənşəli toponim.
Haqqında
Ağörən kəndi İrəvan quberniyasının Yeni Bayazid qəzasında, indiki Axta (Razdan) rayonunda Dəllər çayının sahilində, Zəngi çayının sağ sahilində, Zəncirli dağının ətəyində, Ərzəkənd kəndindən 10 km şimal-qərbdə yerləşirdi. «İrəvan əyalətinin icmal dəftər»ində qeyd edilmişdir. Erməni mənbələrində Ağverən kimi qeyd edilir.
Əhalisi yalnız azərbaycanlılardan ibarət bu kənddə 1831-ci ildə 22 nəfər, 1873-cü ildə 243 nəfər, 1886-cı ildə 302 nəfər, 1897-ci ildə 307 nəfər, 1908-ci ildə 416 nəfər, 1914-cü ildə 762 nəfər, 1916-cı ildə 390 nəfər yaşamışdır. 1918-ci ildə azərbaycanlılar ermənilər tərafindən qovulmuşlar. İndiki Ermənistanda Sovet hakimiyyəti qurulandan sonra azərbaycanlılar öz doğma kəndlərinə qayıda bilmişlər. Kənddə 1922-ci ildə 64 nəfər, 1926-cı ildə 93 nəfər, 1931-ci ildə 129 nəfər azərbaycanlı yaşamışdır.
1926-cı ildə bu kənddə ermənilər yerləşdirilmişdir. 1966-cı ildə azərbaycanlılar bu kənddən zorla Azərbaycana köçürülmüş, kənd ləğv edilərək istirahət zonasına çevrilmişdir.
Toponim türk dilində «rəng» mənasında işlənən ağ sözü ilə (torpağın süxurunun rəngini bildirir) qədim türk dilində «uçulmuş, dağılmış, xaraba» mənasında işlənən örən sözünün birləşməsindən əmələ gəlib, «kiçik xarabalıq yanında olan kənd» mənasını verir.
«Türklər sahib olduqları ölkələrin adlarını dəyişdirmədikləri kimi, qədim zamanlardan qalma kənd və ya şəhər xarabalıqlarının yaxınlarında yerləşdikləri zaman bu xarabalara örən və ya viran adlarını vermişlər. Bu adlara ya mənsub olduqları əşirətlərin (tayfaların), oymaq və ya obanın adını, ya da torpağın rənginə görə ağ, qara, qızıl kimi sifətlər əlavə edərək yeni adlar yaratmışlar». Relyef əsasında yaranan mürəkkəb quruluşlu toponimdir.
NGC 3254
NGC 3254, Yeni Baş Kataloqda qeydə alınmış qalaktikadır. Göy üzündə Kiçik Şir bürcü istiqamətində yerləşir. Sbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Məkrli: 3-cü fəsil (film, 2015)
Məkrli: 3-cü fəsil rejissor Leiq Uannelin lentə aldığı 2015-ci il ABŞ istehsalı olan qorxu və triller filmidir.
İstehsal prosesi
12 sentyabr 2013-cü ildə verilən xəbərə görə Leiq Uannel filmə rejissorluq edəcək. Əvvəlki seriyaların rejissoru olmuş Ceyms Vann eləcə də Ceyson Blum və Orel Peli bu dəfə produser kürsüsündə əyləşəcəklər. Əvvəlki seriyaların davamı olacaqmı sualına gəlincə rejissor Caş Lambertin (Patrik Vilson) eləcə də onun ailəsinin yeni filmdə olmayacağını açıqladı. Rejissorun sonuncu seria yaxşı olmalı sonluqla bitdi və onun davamını gətirməyə ehtiyac yoxdu. 13 noyabr 2013-cü ildə Focus Features və Stage 6 Films filmin 29 may 2015-ci ildə nümayiş olunacağını bildirdilər.
11 mart 2014-cü ildə Screen Rant üçüncü filmin Lambertin ailəsindən deyil, lakin başqa ailədən və yeni hekayədən bəhs olunacağı xəbərini verdi. Yeni filmdə də Elisi və onun köməkçilərini görmək olacaq.
Cənubi
Toponimikası
Qəsəbənin keçmiş adı Şüvəlan mayakı yanında qəsəbə olmuşdur. 1965-ci ildən Cənubi Azərbaycanın şərəfinə Cənubi adlandırılmışdır.
HD 37124
HD 37124-ün ulduz təsnifatı G4IV-V-dir, əsas ardıcıllıq ulduzunun və daha təkamülləşmiş nəhəng ulduzun qarışıq əlamətləri ilə spektri göstərir. Bu, aşağı aktivlik indeksi ilə sakit bir ulduzdur. Bu ulduz Günəşdən kiçikdir, Günəş kütləsinin 81–92%-ni və Günəş radiusunun təxminən 92%-ni təşkil edir. Bu, təxminən 11 milyard il yaşı olan daha köhnə, qalın disk ulduzdur və proqnozlaşdırılan fırlanma sürəti 3,6 km/s ilə fırlanır. Astronomların daha ağır elementlərin bolluğu adlandırdıqları ulduzun metallığı 35–41% dəmir bolluğu ilə Günəşdəkindən xeyli aşağıdır. O, 5763 K effektiv temperaturda Günəşin parlaqlığının 77–84%-ni fotosferasından yayır.
Planet sistemi
2011-ci ildən etibarən ulduzun ətrafında fırlanan üç günəşdənkənar planet aşkar edilmişdir. 1 noyabr 1999-cu ildə elan edilən ilk planet (HD 37124 b) öz ana ulduzunun yaşayış zonasının daxili kənarı ətrafında fırlanması ilə kəşf edildi və bu planetin Veneranınkinə bir qədər oxşar insolasiyaya sahib olmasına səbəb oldu. . 2003-cü ilə qədər 1940 gün ərzində ekssentrik orbitdə orbitə çıxacağı düşünülən ikinci planet göründü, lakin sonradan bunun qeyri-sabit olduğu müəyyən edildi. Bunu həll edərək, 2005-ci ildə üç planetli bir həll elan edildi: bu, Marsınkına bənzər bir insolasiyaya malik yaşayış zonasının xarici kənarında orbitdə dönən ikinci bir planet (HD 37124 c) və üçüncü planetdən ibarət idi, (HD 37124 d). 2005-ci ildə heç bir orbital rezonansda açıq-aydın olmasa da, 2011-ci ildə elan edilmiş yenilənmiş həll 'c' və 'd' planetlərinin çox güman ki, 2:1 rezonansda olduğunu tapdı.
Davud Əsədov
Davud Mirzəcan oğlu Əsədov — Birinci Qarabağ müharibəsinin iştirakçısı, şəhidi.
Həyatı
Davud Əsədov 19 noyabr 1966-cı il Astara rayonunun Şahağac kəndində anadan olub.
Hərbi xidməti
Davud Əsədov 20 aprel 1994-cü ildə cəbhəyə getdi.Əvvəlcə Füzuli bölgəsində,piyadaqoşun hissələrində atıcı kimi müxtəlif kəndlərin müdafiəsində qəhrəmanlıqla döyüşdü.Sonra Tərtərə göndərildi.Başından yaralanır və onu evə buraxırlar.Evdə müalicə olunsada 29 avqust 1994-cü ildə şəhid olur.Ailəlidir 2 oğul övladı var.Doğulduğu kəndin 2 saylı tam orta məktəbi onun adını daşıyır. Doğulduğu Astara rayon Şahağac kəndində yeni inşa olunan bulaq kompleksində Birinci Qarabağ müharibəsi şəhidi Davud Əsədovun xatirəsi əbədiləşdirilib. Yaşadığı Astara rayonunun Şahağac kəndində şəhidimizin adını əbədiləşdirilməsi üçün plakatı qoyulub.
Məhəmməd ibn Əbu Bəkr
Məhəmməd ibn Əbu Bəkr — Xəlifə Əbu Bəkrin və Əsma binti Umeysin oğlu. Xəlifə Əlinin Misirdəki naibi.
Bioqrafiya
Əbu Bəkrin vəfatından sonra Əsma binti Umeys Əli ibn Əbu Taliblə evlənir. Əli sonralar onun ən sadiq tərəfdarlarından birinə çevrilən Məhəmməd ibn Əbu Bəkri qəbul edir.
Məhəmmədin Qasım adlı oğlu var idi. Qasımın həyat yoldaşı Əsma Əbu Bəkrin digər oğlu Əbdürrəhmanın qızı idi. Qasım və Əsmənin Fatimə (Ummu Fərvə) adlı bir qızı doğulmuşdu.